pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อนุทิน เพิ่มการเข้าถึงบริการคลินิกกัญชาทางการแพทย์ จองคิวล่วงหน้าผ่านแอปพลิเคชัน
วันพฤหัสบดีที่ 2 มกราคม 2563
อนุทิน เพิ่มการเข้าถึงบริการคลินิกกัญชาทางการแพทย์ จองคิวล่วงหน้าผ่านแอปพลิเคชัน
รองนายกรัฐมนตรีและรัฐมนตรีว่าการกระทรวงสาธารณสุข เพิ่มการเข้าถึงกัญชาทางการแพทย์ในเขตเมือง เปิดคลินิกกัญชาทางการแพทย์แผนไทยที่อาคารเรือนไทย เริ่ม 6 มกราคม 2563 จองคิวล่วงหน้าผ่านแอปพลิเคชัน “กัญชาทางการแพทย์แผนไทย” “Dr.Ganja in TTM” ทางสมาร์ทโฟน
รองนายกรัฐมนตรีและรัฐมนตรีว่าการกระทรวงสาธารณสุข เพิ่มการเข้าถึงกัญชาทางการแพทย์ในเขตเมือง เปิดคลินิกกัญชาทางการแพทย์แผนไทยที่อาคารเรือนไทย เริ่ม 6 มกราคม 2563 จองคิวล่วงหน้าผ่านแอปพลิเคชัน “กัญชาทางการแพทย์แผนไทย” “Dr.Ganja in TTM” ทางสมาร์ทโฟนระบบแอนดรอยด์
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ตั้งแต่วันที่ 6 มกราคม 2563 กระทรวงสาธารณสุข จะเปิดคลินิกกัญชาทางการแพทย์แผนไทย ที่อาคารพิพิธภัณฑ์การสาธารณสุขและการแพทย์แผนไทย (อาคารเรือนไทย) กรมการแพทย์แผนไทยและการแพทย์ทางเลือก ทุกวัน ยกเว้นวันหยุดนักขัตฤกษ์ จากเดิมที่เปิดบริการเฉพาะวันอังคาร เพื่อให้ผู้ป่วยในเขตรอบกทม. เข้าถึงบริการเพิ่มมากขึ้น โดยมีระบบการจองคิวล่วงหน้า ผ่านแอปพลิเคชัน “กัญชาทางการแพทย์แผนไทย” “Dr.Ganja in TTM” ทางสมาร์ทโฟนระบบแอนดรอยด์ เพิ่มความสะดวกในการรับบริการให้รวดเร็วขึ้น หรือเดินทางมารับบริการด้วยตนเอง จะมีการซักประวัติ และมีแพทย์แผนไทยเป็นผู้สั่งจ่ายยาและให้คําปรึกษาอย่างใกล้ชิด ซึ่งผู้ป่วยควรมารับยาด้วยตนเอง การให้ญาติมารับยาแทนจะอยู่ในดุลยพินิจของแพทย์ และควรนํายาที่ใช้ประจําติดตัวมาด้วยในวันที่มารับบริการ สอบถามข้อมูลเพิ่มเติม โทร 025902606, 025911964
นอกจากนี้ ยังเพิ่มเวลาการให้บริการที่โรงพยาบาลเจ้าพระยาอภัยภูเบศร จ.ปราจีนบุรี ทุกวันจันทร์ – ศุกร์ สอบถามที่โทร. 0 3721 1289, 0 3721 6164 และ 08 5391 2255 และเปิดบริการเพิ่มที่สถาบันบําราศนราดูร คลินิกกัญชาทางการแพทย์แผนปัจจุบัน ทุกวันพฤหัสบดี 9.00 -12.00 น. ขอรับคําปรึกษาได้ที่งานแนะแนว ชั้น 3 อาคารเฉลิมพระเกียรติ หรือสอบถามขั้นตอนการรับบริการ โทร. 0 2590 3737
******************************** 2 มกราคม 2563
รัฐบาลไทย-ข่าวทำเนียบรัฐบาล-รัฐบาลเชิญเที่ยวงานตลาดคลองผดุงกรุงเกษมเดือน ส.ค.60
วันศุกร์ที่ 18 สิงหาคม 2560
รัฐบาลเชิญเที่ยวงานตลาดคลองผดุงกรุงเกษมเดือน ส.ค.60
ตลาดนายกฯ ประจําเดือน สิงหาคม 2560 จําหน่ายสินค้าจาก SMEs เกษตรไทย
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญเที่ยวงานตลาดของดี SMEs เกษตรไทย ตามนโยบายของนายกรัฐมนตรีที่ต้องการส่งเสริมให้ผู้ประกอบการรายย่อยและเกษตรกรมีช่องทางจัดจําหน่ายถึงมือผู้บริโภคโดยตรง ภายในงานมีการจําหน่ายสินค้าจาก SMEs เกษตรกว่า 500 ร้านค้าหมุนเวียนกันตลอดเดือน เช่น สินค้าผ้าไหม เครื่องประดับ สมุนไพร ที่เหมาะสําหรับเป็นของขวัญวันแม่ สินค้าเกษตรที่มีนวัตกรรม ผลไม้สดและผลไม้แปรรูปในบรรจุภัณฑ์สวยงาม เป็นต้น นอกจากนี้ ยังมีกิจกรรมให้ความรู้ทางการเงิน การประกอบอาชีพ และให้คําปรึกษาด้านสินเชื่อ รวมทั้งตรวจสุขภาพฟรีสําหรับคุณแม่ในช่วงวันแม่แห่งชาติด้วย ทั้งนี้ ผู้สนใจสามารถเข้าร่วมงานได้ตั้งแต่บัดนี้ – 27 ส.ค.60 ณ ระหว่างเวลา 9.00 – 19.00 น. ณ บริเวณริมคลองผดุงกรุงเกษม ข้างทําเนียบรัฐบาล
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สนับสนุน 20,000 ล้าน ให้กองทุนหมู่บ้านฯ พัฒนาชุมชน
วันจันทร์ที่ 2 กรกฎาคม 2561
สนับสนุน 20,000 ล้าน ให้กองทุนหมู่บ้านฯ พัฒนาชุมชน
รัฐบาลสนับสนุนงบประมาณให้แก่กองทุนหมู่บ้านและชุมชนเมืองกองทุนละไม่เกิน 300,000 รวมเป็นเงิน 20,000 ล้านบาท เพื่อให้หมู่บ้านชุมชนได้ต่อยอดพัฒนาโครงการที่ได้ดําเนินการอยู่ เช่น ร้านค้า ยุ้งฉางข้าว โรงสีข้าว น้ําดื่มชุมชน ประปาหมู่บ้าน และลากตากอเนกประสงค์
จันทร์ที่ 25 มิ.ย.61
สนับสนุน 20,000 ล้าน ให้กองทุนหมู่บ้านฯ พัฒนาชุมชน
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสนับสนุนงบประมาณให้แก่กองทุนหมู่บ้านและชุมชนเมืองกองทุนละไม่เกิน 300,000 รวมเป็นเงิน 20,000 ล้านบาท เพื่อให้หมู่บ้านชุมชนได้ต่อยอดพัฒนาโครงการที่ได้ดําเนินการอยู่ เช่น ร้านค้า ยุ้งฉางข้าว โรงสีข้าว น้ําดื่มชุมชน ประปาหมู่บ้าน และลากตากอเนกประสงค์ หรือนําไปใช้ส่งเสริมการประกอบอาชีพ สร้างงาน สร้างรายได้ และการพัฒนาอย่างยั่งยืน ภายใต้แนวทางศาสตร์พระราชาที่อาศัยความร่วมมือของทุกภาคส่วนหรือประชารัฐ ผนวกกับการดําเนินงานโครงการไทยนิยมยั่งยืนในพื้นที่ โดยเน้นให้ทุกโครงการของกองทุนหมู่บ้านและชุมชนเมืองผ่านเวทีประชาคม เพื่อให้สมาชิกร่วมคิด ร่วมตัดสินใจ อย่างโปร่งใสและตรวจสอบได้ สร้างความมั่นคง มั่งคั่ง ให้กับชุมชนอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงยุติธรรม ร่วมเป็นเจ้าภาพพิธีบำเพ็ญกุศล เนื่องในกิจกรรมงานใต้ร่มพระบารมี ๒๓๕ ปี กรุงรัตนโกสินทร์
วันพุธที่ 19 เมษายน 2560
กระทรวงยุติธรรม ร่วมเป็นเจ้าภาพพิธีบําเพ็ญกุศล เนื่องในกิจกรรมงานใต้ร่มพระบารมี ๒๓๕ ปี กรุงรัตนโกสินทร์
นายสุวพันธุ์  ตันยุววรรธนะ รัฐมนตรีว่าการกระทรวงยุติธรรม เป็นประธานในพิธีบําเพ็ญกุศล เนื่องในกิจกรรมงานใต้ร่มพระบารมี ๒๓๕ ปี กรุงรัตนโกสินทร์
เมื่อวันอังคารที่ ๑๘ เมษายน ๒๕๖๐ เวลา ๑๗.๐๐ น.
นายสุวพันธุ์ ตันยุววรรธนะ รัฐมนตรีว่าการกระทรวงยุติธรรม
เป็นประธานในพิธีบําเพ็ญกุศล เนื่องในกิจกรรมงานใต้ร่มพระบารมี ๒๓๕ ปี กรุงรัตนโกสินทร์
เพื่อเทิดพระเกียรติพระมหากรุณาธิคุณของพระมหากษัตริย์ไทยแห่งราชวงศ์จักรี
โดยกระทรวงยุติธรรม กระทรวงวิทยาศาสตร์และเทคโนโลยี
และกระทรวงการต่างประเทศ ร่วมเป็นเจ้าภาพ
ณ พระอุโบสถ วัดราชประดิษฐสถิตมหาสีมาราม กรุงเทพมหานคร
รัฐบาลไทย-ข่าวทำเนียบรัฐบาล-กบข. เผยผลการดำเนินงานปี 2560
วันพุธที่ 24 มกราคม 2561
กบข. เผยผลการดําเนินงานปี 2560
กบข. เผยมูลค่าสินทรัพย์สุทธิของกองทุนฯ ณ สิ้นปี 2560 อยู่ที่ 834,161 ล้านบาท แบ่งเป็นกองทุนส่วนของสมาชิก 382,296 ล้านบาท และกองทุนส่วนสํารอง 451,865 ล้านบาท อัตราผลตอบแทนกองทุนส่วนสมาชิกอยู่ที่ร้อยละ 6.44
กบข. เผยมูลค่าสินทรัพย์สุทธิของกองทุนฯ ณ สิ้นปี 2560 อยู่ที่ 834,161 ล้านบาท แบ่งเป็นกองทุนส่วนของสมาชิก 382,296 ล้านบาท และกองทุนส่วนสํารอง 451,865 ล้านบาท อัตราผลตอบแทนกองทุนส่วนสมาชิกอยู่ที่ร้อยละ 6.44 ส่วนอัตราผลตอบแทนเฉลี่ยตั้งแต่ตั้งกองทุนฯ อยู่ที่ร้อยละ 6.61 โดยเป็นตัวเลขหลังหักค่าใช้จ่าย ก่อนการตรวจสอบจาก สตง.
นายวรุตม์ ขจรเวคิน ผู้ช่วยเลขาธิการ งานลงทุนและบริหารผู้จัดการกองทุน Public Market รักษาการในตําแหน่งเลขาธิการคณะกรรมการกองทุนบําเหน็จบํานาญข้าราชการ หรือ กบข. เปิดเผยว่า ในปี 2560 ภาพรวมเศรษฐกิจโลกยังขยายตัวได้อย่างต่อเนื่องนําโดยสหรัฐอเมริกา ในขณะที่ญี่ปุ่นและยุโรปยังคงดําเนินนโยบายการเงินแบบผ่อนคลายซึ่งเป็นผลดีต่อระดับราคาของสินทรัพย์ต่างๆ ทั่วโลก โดยในปีที่ผ่านมาสินทรัพย์เติบโตสูงให้ผลตอบแทนในระดับที่น่าพอใจมาก สําหรับเศรษฐกิจไทยสามารถขยายตัวสูงกว่าที่คาด ประมาณร้อยละ 3.9 เหตุผลหลักมาจากการขยายตัวของภาคส่งออกและการบริโภคภาคเอกชน รวมทั้งการใช้จ่ายภาครัฐ นอกจากนี้การลงทุนโดยเฉพาะภาคเอกชนเริ่มเห็นสัญญาณการฟื้นตัวอย่างชัดเจนในช่วงหลังของปี
นายวรุตม์ กล่าวต่อไปว่า จากสภาวะเศรษฐกิจที่ขยายตัวสูงขึ้นอย่างต่อเนื่องนั้น ส่งผลให้ผลการดําเนินงานของ กบข. ยังคงเติบโตได้ดี โดย ณ สิ้นปี 2560 สินทรัพย์สุทธิของกองทุนฯ มีมูลค่า 834,161 ล้านบาท แบ่งเป็นกองทุนส่วนของสมาชิก 382,296 ล้านบาท และกองทุนส่วนสํารอง 451,865 ล้านบาท อัตราผลตอบแทนกองทุนส่วนสมาชิกอยู่ที่ร้อยละ 6.44 ส่วนอัตราผลตอบแทนเฉลี่ยตั้งแต่ตั้งกองทุนฯ อยู่ที่ร้อยละ 6.61 โดยเป็นตัวเลขหลังหักค่าใช้จ่าย ก่อนการตรวจสอบจาก สตง.
ทั้งนี้คาดการณ์ว่าในปี 2561 ภาพรวมเศรษฐกิจโลกจะยังคงมีแนวโน้มขยายตัวสูงใกล้เคียงกับปีที่ผ่านมา และเศรษฐกิจไทยจะเติบโตอยู่ที่ประมาณร้อยละ 3.8 – 4.0 ดังนั้น กบข. จึงวางกลยุทธ์การลงทุนในปี 2561 ให้สอดคล้องกับสภาวะเศรษฐกิจ โดยจะปรับเพิ่มกลุ่มสินทรัพย์มั่นคง และกระจายการลงทุนไปยังต่างประเทศเพิ่มมากขึ้น
ผลงานในปี 2560 กบข. ได้ดําเนินการเพิ่มประสิทธิภาพระบบการจัดการลงทุน เพื่อเพิ่มความสามารถในการปฏิบัติงานให้มีมาตรฐานเทียบเท่าระดับสากล และอยู่ระหว่างการศึกษาและเตรียมความพร้อมด้านงานปฏิบัติการ เพื่อรองรับการแก้ไข พ.ร.บ. กบข. นอกจากนี้ กบข. ยังให้ความสําคัญกับการสื่อสารไปยังสมาชิก ผลงานด้านสื่อสารที่สําคัญ ได้แก่การจัด ”โครงการให้ความรู้การวางแผนการเงินและการลงทุน” โดยได้สร้างทีมงานพันธมิตรวางแผนทางการเงิน พร้อมพัฒนาเกมลงทุน ซึ่งเป็นเครื่องมือสื่อสารเพื่อให้สมาชิกเข้าใจวงจรเศรษฐกิจและการลงทุนได้อย่างง่าย และยังได้เพิ่มช่องทางให้บริการใบแจ้งยอดทางออนไลน์ (E-Statement) เพื่อเพิ่มความสะดวกรวดเร็วในการจัดส่งเอกสารไปยังสมาชิก
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน มีมูลค่าสินทรัพย์สุทธิประมาณ 834,161 ล้านบาท (ข้อมูล ณ สิ้นปี 2560)
รัฐบาลไทย-ข่าวทำเนียบรัฐบาล-ไทย-IOM พร้อมยกระดับความร่วมมือให้ครอบคลุมในทุกมิติ
วันศุกร์ที่ 8 พฤศจิกายน 2562
ไทย-IOM พร้อมยกระดับความร่วมมือให้ครอบคลุมในทุกมิติ
ไทย-IOM พร้อมยกระดับความร่วมมือให้ครอบคลุมในทุกมิติ
วันนี้ (8 พฤศจิกายน 2562) เวลา 09.00 น. ณ ห้องนารี 2 ตึกนารีสโมสร ทําเนียบรัฐบาล นายอันโตนิโอ วิตอริโน (Mr. António Vitorino) ผู้อํานวยการใหญ่องค์การระหว่างประเทศเพื่อการโยกย้ายถิ่นฐาน (IOM) เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข สรุปสาระสําคัญดังนี้
รองนายกรัฐมนตรีกล่าวขอบคุณองค์การระหว่างประเทศเพื่อการโยกย้ายถิ่นฐาน (IOM) สําหรับความร่วมมือกับรัฐบาลไทยในด้านต่าง ๆ โดยเฉพาะด้านสุขภาพของผู้โยกย้ายถิ่นฐาน ซึ่งจะช่วยยกระดับด้านสาธารณสุขแก่ผู้โยกย้ายถิ่นฐานให้มีประสิทธิภาพมากยิ่งขึ้น โดยไทยพร้อมร่วมมือและเสริมสร้างความเป็นหุ้นส่วนกับองค์การระหว่างประเทศเพื่อการโยกย้ายถิ่นฐานทั้งภายในและภายนอกภูมิภาคในประเด็นต่างๆ
ผู้อํานวยการใหญ่ IOM ยินดีและขอบคุณรัฐบาลไทยที่ให้ความสําคัญในด้านการโยกย้ายถิ่นฐาน และด้านสาธารณสุข โดยเฉพาะกับแรงงานต่างด้าว ซึ่งถือเป็นปัจจัยหนึ่งที่ทําให้ผู้โยกย้ายถิ่นฐานมีความเป็นอยู่ที่ดีขึ้น ทั้งนี้ IOM พร้อมสนับสนุนการทํางานและให้ความร่วมมือแก่รัฐบาลไทย เพื่อให้บรรลุผลเป็นรูปธรรมยิ่งขึ้น
โอกาสนี้ ทั้งสองฝ่ายเห็นพ้องกระชับความร่วมมือในด้านการพัฒนาปรับปรุงความรู้ การตระหนักขีดความสามารถนโยบายและวิธีปฏิบัติด้านสุขภาพ รวมทั้งการสนับสนุนให้มีการเข้ารับการบริการสาธารณสุขขั้นพื้นฐานและการให้ความช่วยเหลือด้านมนุษยธรรมแก่ผู้โยกย้ายถิ่นฐาน โดยทั้งสองฝ่ายจะร่วมลงนามในบันทึกความเข้าใจระหว่างองค์การระหว่างประเทศเพื่อการโยกย้ายถิ่นฐานกับกระทรวงสาธารณสุขสําหรับความร่วมมือในอีกสามปีถัดไป ครั้งที่ 3 ในวันที่ 14 พฤศจิกายน 2562
โดยรองนายกรัฐมนตรี เชื่อมั่นว่า การลงนามในครั้งนี้จะเสริมสร้างและเพิ่มพูนความร่วมมือของทั้งสองฝ่ายให้เป็นไปอย่างครอบคลุมในทุกมิติ พร้อมกล่าวให้ความมั่นใจว่า ไทย ในฐานะประธานอาเซียน และรัฐบาลไทยมุ่งมั่นที่จะยกระดับและพัฒนาระบบการจัดการด้านสาธารสุขของไทย โดยเฉพาะผู้โยกย้ายถิ่นฐาน โดยไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-ซื้อประกันภัยไวรัสโควิด-19 ไว้หลายฉบับ ถ้าตรวจเจอเป็นโรค บริษัทจะจ่ายทุกกรมธรรม์หรือไม่ ??
วันจันทร์ที่ 23 มีนาคม 2563
ซื้อประกันภัยไวรัสโควิด-19 ไว้หลายฉบับ ถ้าตรวจเจอเป็นโรค บริษัทจะจ่ายทุกกรมธรรม์หรือไม่ ??
ซื้อประกันไว้หลายฉบับ บริษัทจะจ่ายทุกกรมธรรม์ไหม ?
Q: ซื้อประกันภัยไวรัสโควิด-19 ไว้หลายฉบับ ถ้าตรวจเจอเป็นโรค บริษัทจะจ่ายทุกกรมธรรม์หรือไม่ ??
A: กรณีที่กรมธรรม์ให้ความคุ้มครองเมื่อตรวจวินิจฉัยและพบว่าติดเชื้อโรคโควิด-19 จ่ายทุกกรมธรรม์ เว้นแต่กรมธรรม์สําหรับค่ารักษาพยาบาลจะเบิกจ่ายได้เท่าที่จ่ายจริง เช่น หากเรียกร้องจากบริษัทแรกครบแล้ว ในส่วนที่เหลือมาเบิกจากบริษัทที่ 2 ได้ เว้นแต่ตรวจพบในระยะเวลารอคอยที่กําหนดในกรมธรรม์ จะไม่ได้รับความคุ้มครอง
รัฐบาลไทย-ข่าวทำเนียบรัฐบาล-ประธานคณะเสนาธิการร่วมสหรัฐฯ ยืนยันไทยและสหรัฐฯ พัฒนาความร่วมมือไปสู่จุดมุ่งหมายเดียวกัน
วันพุธที่ 7 กุมภาพันธ์ 2561
ประธานคณะเสนาธิการร่วมสหรัฐฯ ยืนยันไทยและสหรัฐฯ พัฒนาความร่วมมือไปสู่จุดมุ่งหมายเดียวกัน
ประธานคณะเสนาธิการร่วมสหรัฐฯ ยืนยันไทยและสหรัฐฯ พัฒนาความร่วมมือไปสู่จุดมุ่งหมายเดียวกัน
วันนี้(7 กุมภาพันธ์ 2561) เวลา 15.00 น. พลเอก Joseph F. Dunford, Jr. ประธานคณะเสนาธิการร่วม กองทัพสหรัฐอเมริกา เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ในโอกาสเยือนไทยในฐานะแขกของกองทัพไทย ณ ห้องสีม่วง ตึกไทยคู่ฟ้า ทําเนียบรัฐบาล โดย พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
นายกรัฐมนตรีและประธานคณะเสนาธิการร่วมฯ หารือถึงความสัมพันธ์ระหว่างไทยและสหรัฐฯ โดยนายกรัฐมนตรีแสดงความยินดีที่ประธานคณะเสนาธิการร่วมฯ เดินทางมาเยือนไทยเพื่อกระชับความสัมพันธ์ระหว่างกองทัพไทยและสหรัฐ ระหว่างวันที่ 6-8 ก.พ. 2561 ซึ่งนับเป็นผู้แทนจากกระทรวงกลาโหมสหรัฐฯ ระดับสูงสุดที่เดินทางมาเยือนไทยในรัฐบาลนี้ ด้านประธานคณะเสนาธิการร่วมฯ กล่าวว่า การมาเยือนไทยครั้งนี้ เป็นการสะท้อนว่าไทยยังคงเป็นพันธมิตรที่สําคัญในภูมิภาคของสหรัฐฯ โดยปีนี้ครบรอบ 185 ปี ที่ทั้งสองฝ่ายสถาปนาความสัมพันธ์ทางการทูต และครบรอบ 200 ปี ที่ประชาชนไทยและสหรัฐฯ ติดต่อสัมพันธ์กัน นายกรัฐมนตรีและประธานคณะเสนาธิการร่วมฯ หวังว่าทั้งสองฝ่ายจะมองถึงผลประโยชน์ร่วมกัน มองไปข้างหน้า และสานต่อความสัมพันธ์และความร่วมมือในฐานะพันธมิตรที่ดีต่อกันมายาวนาน
ทั้งสองฝ่ายต่างแสดงความเชื่อมั่นว่าความร่วมมือระหว่างกองทัพของทั้งสองประเทศจะเป็นรากฐานที่สําคัญที่จะช่วยยกระดับความสัมพันธ์ระหว่างไทย-สหรัฐให้ใกล้ชิดมากยิ่งขึ้น นายกรัฐมนตรียังกล่าวถึงการเยือนสหรัฐฯอย่างเป็นทางการเมื่อปีที่ผ่านมา ซึ่งได้รับการต้อนรับอย่างอบอุ่นจากรัฐบาลสหรัฐฯ นอกจากนั้น นายกรัฐมนตรียังประทับใจในการหารือกับประธานาธิบดีสหรัฐฯ โดยไทยและสหรัฐฯ ต่างมุ่งมั่นที่จะสานต่อและขยายความร่วมมือและความสัมพันธ์ระหว่างกัน ในฐานะหุ้นส่วนทางยุทธศาสตร์อย่างรอบด้านให้แน่นแฟ้นยิ่งขึ้นในทุกระดับ
สําหรับความร่วมมือทางด้านความมั่นคงและการทหาร นายกรัฐมนตรีและประธานคณะเสนาธิการร่วมฯต่างแสดงความยินดีที่กองทัพไทยและสหรัฐฯ มีการแลกเปลี่ยนการเยือนและกลไกความร่วมมือต่างๆ อาทิ การศึกษา การฝึก การแลกเปลี่ยนข่าวกรอง การต่อต้านการก่อการร้าย ซึ่งที่ผ่านมาไทยและสหรัฐฯ มีความร่วมมือด้านดังกล่าวอย่างต่อเนื่องและมีประสิทธิภาพ ทั้งสองฝ่ายยังแสดงความยินดีที่โครงการฝึกผสมร่วม Cobra Gold ที่มีความต่อเนื่องยาวนานกว่า 35 ปี และนับได้ว่าเป็นการฝึกร่วมพหุภาคีที่ใหญ่ที่สุดของสหรัฐฯ ในภูมิภาคเอเชีย ทั้งสองฝ่ายเห็นพ้องกันว่า โครงการฝึกร่วมดังกล่าวมีส่วนสําคัญอย่างยิ่งในการส่งเสริมความมั่นคงในการแก้ไขสถานการณ์ความขัดแย้ง การเตรียมความพร้อมในการช่วยเหลือด้านมนุษยธรรม และการบรรเทาภัยพิบัติ
ในช่วงท้าย ทั้งสองฝ่ายต่างเห็นพ้องว่า ไทยและสหรัฐฯ ได้มีการพัฒนาไปสู่จุดมุ่งหมายเดียวกัน โดยยังให้ความสําคัญกับความสงบสุขและความมั่นคงในภูมิภาค ในส่วนของประเด็นภายในประเทศ นายกรัฐมนตรีแจ้งว่า ไทยดําเนินการตาม Roadmap มาโดยตลอด ขณะนี้ ฝ่ายนิติบัญญัติ อยู่ระหว่างการจัดทํากฎหมายลูกที่เกี่ยวข้องกับการเลือกตั้ง และนายกรัฐมนตรียืนยันเจตนาที่จะปฏิรูปไทยไปสู่ประเทศที่มีการปกครองประชาธิปไตยที่เข้มแข็งและยั่งยืน ซึ่งประธานคณะเสนาธิการร่วมฯ ได้แสดงความเข้าใจ
รัฐบาลไทย-ข่าวทำเนียบรัฐบาล-รองนายกรัฐมนตรี เยี่ยมชมเทศกาลงาน "โคราช...เมืองศิลปะ” โชว์งานศิลป์ร่วมสมัยลานย่าโม
วันอังคารที่ 22 สิงหาคม 2560
รองนายกรัฐมนตรี เยี่ยมชมเทศกาลงาน "โคราช...เมืองศิลปะ” โชว์งานศิลป์ร่วมสมัยลานย่าโม
รองนายกรัฐมนตรี เยี่ยมชมเทศกาลงาน "โคราช...เมืองศิลปะ” โชว์งานศิลป์ร่วมสมัยลานย่าโม
วันนี้ (21 ส.ค.60) เวลา 1700พลเอก ธนะศักดิ์ ปฏิมาประกร รองนายกรัฐมตรี พร้อมด้วย นายวีระ โรจน์พจนรัตน์ รัฐมนตรีว่าการกระทรวงวัฒนธรรม ผู้บริหารและผู้นําท้องถิ่นในจังหวัดนครราชสีมา เยี่ยมชมเทศกาลงานศิลป์ถิ่นโคราช โดยมีศิลปินแห่งชาติ เครือข่ายศิลปินร่วมสมัย และศิลปินอิสระกว่า ๔๐๐ คน นําผลงานมาจัดแสดงกว่า ๑,๐๐๐ ชิ้น ซึ่งจัดขึ้นในวันที่ ๑๘–๒๑ สิงหาคม ณ ลานวัฒนธรรม อนุสาวรีย์ท้าวสุรนารี
รัฐบาลไทย-ข่าวทำเนียบรัฐบาล-สธ.สร้าง “อสม.” ในเรือนจำ ช่วยดูแลสุขภาพผู้ต้องขัง
วันเสาร์ที่ 19 ตุลาคม 2562
สธ.สร้าง “อสม.” ในเรือนจํา ช่วยดูแลสุขภาพผู้ต้องขัง
กระทรวงสาธารณสุข พัฒนาระบบบริการสาธารณสุขสําหรับผู้ต้องขังในเรือนจํา สร้างหลักสูตรอาสาสมัครประจําเรือนจําช่วยดูแลสุขภาพเบื้องต้น
นายแพทย์สุขุม กาญจนพิมาย ปลัดกระทรวงสาธารณสุข กล่าวว่า กระทรวงสาธารณสุข ได้พัฒนารูปแบบการจัดบริการระบบบริการสาธารณสุขสําหรับผู้ต้องขังในเรือนจํา ร่วมกับหน่วยงานที่เกี่ยวข้อง อาทิ กรมราชทัณฑ์ กระทรวงยุติธรรม สปสช. ตามโครงการราชทัณฑ์ปันสุข ทําความ “ดี” ด้วยหัวใจ ปีงบประมาณ 2563 เพื่อให้ผู้ต้องขังสามารถเข้าถึงบริการสาธารณสุขขั้นพื้นฐานที่มีคุณภาพ ครอบคลุมทั้งการส่งเสริมสุขภาพ การป้องกันควบคุมโรค การรักษาพยาบาล การฟื้นฟูสมรรถภาพและการคุ้มครองผู้บริโภคด้านสาธารณสุข และเข้าถึงสิทธิหลักประกันสุขภาพ ได้เตรียมจัดทําหลักสูตรอาสาสมัครในเรือนจํา คัดเลือกผู้ที่มีความประพฤติดี เข้ารับการอบรม ดูแลสุขภาพพี่น้องผู้ต้องขังเบื้องต้นได้ ตั้งเป้าหมายมี อสม.ในเรือนจําครอบคลุมทุกแห่ง คาดว่าหลักสูตรจะแล้วเสร็จภายในเดือนธันวาคมนี้
นายแพทย์สุขุมกล่าวต่อว่า กิจกรรมในโครงการประกอบด้วย การตรวจคัดกรองเอชไอวี ไวรัสตับอักเสบซี และซิฟิลิสในผู้ต้องขังก่อนพ้นโทษปล่อยตัว ให้บริการด้านสุขภาพจิตและจิตเวชแก่ผู้ต้องขังในเรือนจําหรือทันฑสถาน ดูแลสุขภาพผู้ต้องขังด้านโภชนาการ ส่งเสริมการเลี้ยงลูกด้วยนมแม่ พัฒนาการเด็ก สนับสนุนการรักษาเฉพาะทางร่วมกับโรงพยาบาลกรมราชทัณฑ์และสถานพยาบาลในเครือข่าย และจัดระบบส่งต่อผู้ป่วยระหว่างสถานพยาบาลในเรือนจําและโรงพยาบาลในจังหวัด บริหารจัดการครุภัณฑ์พระราชทานร่วมกับสถานพยาบาลในเรือนจําและโรงพยาบาลแม่ข่าย และบูรณาการจัดบริการแพทย์จิตอาสาเพื่อให้บริการผู้ต้องขังในเรือนจํา
********************************* 19 ตุลาคม 2562
รัฐบาลไทย-ข่าวทำเนียบรัฐบาล-“กอช. สุดปลื้มยอดสมาชิก กอช. ปี 62 เกินเป้า เพิ่มสูงกว่า 282% พร้อมเพิ่มยอดต่อเนื่อง ปี 63 เดินหน้าสร้างเครือข่าย กอช. ประจำหมู่บ้านนำร่อง 25 จังหวัด กว่า 30,000 หมู่บ้าน”
วันพุธที่ 22 มกราคม 2563
“กอช. สุดปลื้มยอดสมาชิก กอช. ปี 62 เกินเป้า เพิ่มสูงกว่า 282% พร้อมเพิ่มยอดต่อเนื่อง ปี 63 เดินหน้าสร้างเครือข่าย กอช. ประจําหมู่บ้านนําร่อง 25 จังหวัด กว่า 30,000 หมู่บ้าน”
อช. เผยยอดจํานวนสมาชิกปี 2562 เพิ่มขึ้นกว่า 282% สามารถสร้างผลตอบแทนได้ถึง 4.44% พร้อมตั้งเป้าปี 2563 ยอดสมาชิก กอช. มุ่งสู่ 3,000,000 คน
กองทุนการออมแห่งชาติ หรือ กอช. เผยยอดจํานวนสมาชิกปี 2562 เพิ่มขึ้นกว่า 282% สามารถสร้างผลตอบแทนได้ถึง 4.44% พร้อมตั้งเป้าปี 2563 ยอดสมาชิก กอช. มุ่งสู่ 3,000,000 คน พร้อมสร้างเครือข่ายประจําหมู่บ้านนําร่อง 25 จังหวัด กว่า 30,000 หมู่บ้าน ผนึกกําลังเพิ่มหน่วยรับสมัคร กอช.ธนาคารอิสลามแห่งประเทศไทย สหกรณ์การเกษตร บริษัท ไปรษณีย์ไทย จํากัด เป็นต้น
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า ผลจากการดําเนินงานปี 2562 กอช. มีสมาชิกเพิ่มขึ้นอย่างต่อเนื่อง สูงถึง 2,335,085 คน (ยอด ณ วันที่ 31 ธันวาคม 2562) โดยเพิ่มขึ้นกว่า 282% เป็นผลจากการดําเนินงานร่วมกับหน่วยงานภาคีเครือข่าย อาทิ ที่ว่าการอําเภอ (เสมียนตราอําเภอ 878 อําเภอ) กรมการปกครอง กระทรวงมหาดไทย กระทรวงการพัฒนาสังคมและความมั่นคงของมนุษย์ คลังจังหวัด ธนาคารของรัฐทั้ง 4 แห่ง กระทรวงการคลัง เป็นต้น ทั้งสามารถสร้างผลตอบแทนการลงทุนสําหรับสมาชิกได้ถึง 4.44% กระจายความเสี่ยงไปยังกลุ่มสินทรัพย์ที่มีความเสี่ยง และความผันผวนต่ํา ประกอบด้วย พันธบัตร เงินฝาก และตราสารหนี้เอกชน ตามลําดับ
สําหรับการดําเนินงานในปี 2563 นางสาวจารุลักษณ์ กล่าวว่า กอช. ยังคงเดินหน้าตามแผนยุทธศาสตร์ชาติ ด้านการสร้างโอกาสและความเสมอภาคทางสังคม เพิ่มศักยภาพให้ประชาชนด้านการวางแผนทางการเงิน สร้างความตระหนก เพิ่มความตระหนักรู้เรื่องการออมเงินเพื่อความมั่นคงในวัยเกษียณ โดยในปีนี้ กอช. ตั้งเป้ายอดสมาชิกเพิ่มขึ้นจํานวน 3,000,000 คน จากยอดสมาชิก กอช. สิ้นปี 2562 จํานวน 2,337,700 คน พร้อมเร่งทํางานสร้างเครือข่าย กอช. ประจําหมู่บ้านครอบคลุมทั่วทั้งประเทศ นําร่อง 25 จังหวัด กว่า 30,000 หมู่บ้าน เพื่อให้คําแนะนําปรึกษาในการสมัครสมาชิกและการส่งเงินออมสะสม ทั้งนี้ กอช. ยังคงเดินหน้าผนึกกําลังเพิ่มเครือข่ายความร่วมมือหน่วยรับสมัคร อาทิ ธนาคารอิสลามแห่งประเทศไทย สหกรณ์การเกษตร และบริษัท ไปรษณีย์ไทย จํากัด เพื่อให้ประชาชนเข้าถึงการออมเงินได้สะดวก รวดเร็ว ทุกรูปแบบ ทุกที่ ทั้งสร้างความมั่นใจสําหรับสมาชิก กอช. เพิ่มมากขึ้นด้วย “โครงการสมุดคู่ฝาก” ร่วมกับธนาคารของรัฐ พร้อมยกระดับการออมเงินแบบ One Stop Service ผ่านแอปพลิเคชัน “กอช.” สะดวกสบายทุกการเข้าถึงการให้บริการ อาทิ สมัครสมาชิกส่งเงินออมสะสม ดูบัญชีเงินออมสะสม แก้ไขข้อมูลส่วนตัวของตนเอง คํานวณเงินบํานาญ ติดตามข่าวสารโปรโมชัน และสิทธิประโยชน์ต่างๆ แบบครบวงจร
ทั้งนี้ กอช. ยังมีแผนในการลงพื้นที่พบปะสมาชิกในระดับหมู่บ้าน ร่วมกับกระทรวงมหาดไทยในทุกเดือน เพื่อให้ประชาชนที่ไม่มีสวัสดิการใดๆ จากรัฐได้มีเงินออมไว้ใช้หลังอายุ 60 ปี ซึ่งผู้ที่เป็นสมาชิก กอช. มีอายุตั้งแต่ 15–60 ปี เมื่อส่งเงินออมสะสมตั้งแต่ 50 บาทขึ้นไป แต่ไม่เกินวงเงินที่ กอช. กําหนด รัฐจะจ่ายเงินสมทบให้ทันทีในเดือนถัดไป โดยรัฐจะสมทบเงินเพิ่มให้ตามช่วงอายุของสมาชิก ตรวจสอบสิทธิได้ที่แอปพลิเคชัน “กอช.” สอบถามข้อมูลเพิ่มเติมได้ที่ สายด่วนเงินออม โทร.02-049-9000 วันจันทร์ - ศุกร์ เวลา 08.30 - 16.30 น.
รัฐบาลไทย-ข่าวทำเนียบรัฐบาล-รมว.ยุติธรรม แนะวิธีสร้างอาชีพใหม่และจัดทำบัญชีครัวเรือน เพื่อแก้ปัญหาการช่วยเหลือลูกหนี้และประชาชนที่ไม่ได้รับความเป็นธรรม ในระยะยาว
วันจันทร์ที่ 3 สิงหาคม 2563
รมว.ยุติธรรม แนะวิธีสร้างอาชีพใหม่และจัดทําบัญชีครัวเรือน เพื่อแก้ปัญหาการช่วยเหลือลูกหนี้และประชาชนที่ไม่ได้รับความเป็นธรรม ในระยะยาว
รมว.ยุติธรรม แนะวิธีสร้างอาชีพใหม่และจัดทําบัญชีครัวเรือน เพื่อแก้ปัญหาการช่วยเหลือลูกหนี้และประชาชนที่ไม่ได้รับความเป็นธรรม ในระยะยาว
ในวันพุธที่ ๒๙ กรกฎาคม ๒๕๖๓ เวลา ๑๔.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ ถนนแจ้งวัฒนะ กรุงเทพมหานคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมคณะกรรมการช่วยเหลือลูกหนี้และประชาชนที่ไม่ได้รับความเป็นธรรม เพื่อรายงานผลการปฏิบัติงาน ปัญหา อุปสรรค และหารือแนวทางแก้ไขปัญหาหนี้นอกระบบให้เกิดความชัดเจน เหมาะสม สอดคล้องกับนโยบายรัฐบาล โดยมี ว่าที่ร้อยตรีธนกฤต จิตรอารีรัตน์ เลขานุการรัฐมนตรีว่าการกระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และคณะกรรมการช่วยเหลือลูกหนี้ฯ เข้าร่วมการประชุมฯ
ทั้งนี้ ที่ประชุมได้รับทราบกรณีการตั้งกระทู้ถามรัฐบาล ของสมาชิกวุฒิสภา เรื่องมาตรการในการจัดการปัญหาการปล่อยเงินกู้นอกระบบที่ผิดกฎหมาย และการปล่อยเงินกู้รูปแบบใหม่ ๆ อย่างเป็นรูปธรรม รวมทั้งแนวทางการช่วยเหลือ เยียวยาลูกหนี้ที่ได้รับความเดือดร้อน เพื่อให้หลุดพ้นวงจรหนี้ และไม่ให้สูญเสียที่ดินทํากิน
โดย รัฐมนตรีว่าการกระทรวงยุติธรรม ให้ข้อเสนอแนะเกี่ยวกับแนวทางในการแก้ปัญหาระยะยาว มุ้งเน้นการสร้างอาชีพใหม่ที่ง่ายต่อการบริหารจัดการของประชาชน พร้อมทั้งให้มีการจัดทําบัญชีครัวเรือนเพื่อเป็นการบริหารจัดการรายรับรายจ่ายภายในครัวเรือน
รัฐบาลไทย-ข่าวทำเนียบรัฐบาล- รองปลัดสุรพล ปฏิบัติหน้าที่ผู้อำนวยการศูนย์อำนวยการจิตอาสากระทรวงอุตสาหกรรมร่วมประชุมติดตามงานประจำสัปดาห์ โครงการจิตอาสาฯ
วันศุกร์ที่ 27 กันยายน 2562
รองปลัดสุรพล ปฏิบัติหน้าที่ผู้อํานวยการศูนย์อํานวยการจิตอาสากระทรวงอุตสาหกรรมร่วมประชุมติดตามงานประจําสัปดาห์ โครงการจิตอาสาฯ
นายสุรพล ชามาตย์ รองปลัดกระทรวงอุตสาหกรรม ปฏิบัติหน้าที่ผู้อํานวยการศูนย์อํานวยการจิตอาสากระทรวงอุตสาหกรรม เข้าร่วมประชุมติดตามงานประจําสัปดาห์ ณ ห้องประชุม 1 ชั้น 2 ศอญ.จอส. 904 เขตพระราชฐาน (เขาดินวนา)
วันนี้ (27 กันยายน 2562) เวลา 9.00 น. นายสุรพล ชามาตย์ รองปลัดกระทรวงอุตสาหกรรม ปฏิบัติหน้าที่ผู้อํานวยการศูนย์อํานวยการจิตอาสากระทรวงอุตสาหกรรม เข้าร่วมประชุมติดตามงานประจําสัปดาห์ ณ ห้องประชุม 1 ชั้น 2 ศอญ.จอส. 904 เขตพระราชฐาน (เขาดินวนา) โดยได้นําเสนอผลการดําเนินงานโครงการ “จิตอาสาพิทักษ์ศาสนสถาน” เฉลิมพระเกียรติเนื่องในปีมหามงคลพระราชพิธีบรมราชาภิเษกและเทิดพระเกียรติสมเด็จพระนางเจ้าสุทิดาฯ พระบรมราชินี โดยสํานักงานอุตสาหกรรมจังหวัด 76 ประเทศร่วมกับหน่วยงานที่เกี่ยวข้องได้ลงพื้นที่ตรวจประเมินความปลอดภัยระบบไฟฟ้าแล้ว รวมทั้งสิ้น 1,744 แห่ง จากเป้าหมาย 5,313 แห่ง (สิ้นสุดโครงการ 31 กค. 63) คิดเป็นร้อยละ 32.83 (ข้อมูล ณ วันที่ 27 กันยายน 2562)
ทั้งนี้กระทรวงอุตสาหกรรมได้นําเสนอโครงการ “จิตอาสาพัฒนาแหล่งน้ําสายหลักของประเทศ เฉลิมพระเกียรติฯ พระบาทสมเด็จพระวชิรเกล้าเจ้าอยู่หัว รัชกาลที่ 10 “ เพื่อเสริมสร้างความตระหนักและจิตสํานึกให้กับชุมชนในพื้นที่ในการอนุรักษ์รักษา และร่วมใจพัฒนาสิ่งแวดล้อมในลุ่มน้ําเป้าหมาย 7 ลุ่มน้ํา ได้แก่ เจ้าพระยา บางประกง ท่าจีน แม่กลอง น้ําพอง ปิง และสงขลา ร่วมกับหน่วยงานภาคีเครือข่ายอุตสาหกรรมรักษ์สิ่งแวดล้อม (ชุมชน โรงงาน และหน่วยงานรัฐในพื้นที่) และนําเสนอโครงการ “จิตอาสาสํารวจ ออกแบบ จัดหาและติดตั้งชุดบําบัดน้ําเสียในคลองเปรมประชากร เฉลิมพระเกียรติฯ พระบาทสมเด็จพระวชิรเกล้าเจ้าอยู่หัว รัชกาลที่ 10 “ เพื่อพัฒนาคุณภาพน้ํา กําจัดและบําบัดน้ําเสียในคลองเปรมประชากร ด้วยการออกแบบและจัดสร้างระบบบําบัดน้ําเสีย ติดตั้งในระยะทาง 22 กิโลเมตร ตั้งแต่เขตดุสิต - เขตดอนเมือง ซึ่งขณะนี้อยู่ระหว่างการจัดทําระบบบําบัดน้ําเสียต้นแบบร่วมกับชมรมคลินิกอุตสาหกรรมฯ เป็นต้น